ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
24 เม.ย. 2558

ตลาดหุ้น
แนวโน้มภาคบ่าย: เน้นรอตลาดสร้างฐานหลังหลุด 1550
– SET index ปรับตัวขึ้นสอดคล้องกับตลาดภูมิภาค อย่างไรก็ดี การรีบาวด์ค่อนข้างจำกัด มองเป็นการรีบาวด์ทางเทคนิค แนะนำรอตลาดสร้างฐานก่อน หลังไม่สามารถยืนเหนือ 1550 ได้ หากสร้างฐานไม่สำเร็จมีโอกาสลงไปปิด GAP ที่ 1535 ที่เคยเปิดไว้เมื่อวันที่ 7 เม.ย.    
– ตลาดยังขาดปัจจัยใหม่ๆ ระหว่างรอผลการประชุมเฟดและกนง.ในสัปดาห์หน้าเพื่อจับตาสัญญาณการปรับอัตราดอกเบี้ยนโยบาย
– ช่วงสุดสัปดาห์ – ต้นสัปดาห์หน้าติดตามความคืบหน้าการร่าง รธน. หลัง สปช. จะพิจารณาร่างรธน.ครั้งแรกเสร็จสิ้น ซึ่งอาจเกิดแรงกดดันระลอกใหม่ มองว่าระยะต่อไปตลาดหุ้นจะเริ่มให้น้ำหนักไปที่ผลประกอบการหุ้นรายตัวมากขึ้น กลยุทธ์ระยะสั้นจึงเน้นไปที่หุ้นรายตัวเป็นหลัก ทางฝ่ายเลือก PTTGC, ERW และ BDMS 
– บ่ายนี้เน้นตลาดสร้างฐาน มองแนวรับบ่ายนี้อยู่ที่ 1540 จุด ขณะที่ Upside มองจำกัดที่ 1555
 
แนวโน้มตลาดหุ้นไทยภาคบ่ายในเชิงเทคนิค 
&gt;&gt; ดัชนี 1,549.86 เปลี่ยนแปลง +5.02 จุด  มูลค่าการซื้อขาย 16,648 ลบ.
รีบาวด์จนเกิดสัญญาณซื้อจาก Modified Stochastic โดยมีแนวต้านเป็น EMA-25 ของกราฟ 60 นาทีบริเวณ 1557 จุด หากยังไม่สามารถ Break ขึ้นไปได้ ควรขายก่อนและลงมารอดูอีกครั้งที่เส้นแนวรับตาม Trendline หรือประมาณ 1540 จุด